钦定古今图书集成/理学汇编/字学典/第009卷 > 《六书故序》明·戴侗
## 钦定古今图书集成/理学汇编/字学典/第009卷 > 《六书故序》明·戴侗

侗也闻诸先人曰：“学莫大乎格物，格物之方，取数多
者，书也。天地万物、古今万事，皆聚于书。书之多，学者
常病乎不能尽通。虽然，有文而后有辞，书虽多，总其
实六书而已。六书既通，参伍以变，触类而长，极文字
之变，不能逃焉。故士惟弗学，学必先《六书》。古之教者，
子生十年始入小学，则教以《六书》。《六书》也者，入学之”
户门，学者之所同先也。以为小学者，过矣。由秦而下，
《六书》之学遂废，虽有学焉者，往往支离傅会而不适
于通，至于曲艺小技，下为曹伍，故士益不屑，而其学
益不讲，千载而下，殆无传焉。夫不明于文而欲通于
辞，不通于辞而欲得于意，是聋于律而议乐，盲于度
而议器也，亦诬而已矣。先人既以是教于家，且欲因
许氏之遗文，订其得失，以传于家塾而不果成。小子
惧先志之坠，爰摭旧闻，辑成三十三卷；《通释》一卷。其
所不知，固阙如也；即其所知，亦焉敢自是乎哉？姑藏